วัดบางพลี
วัดบางพลีเดิมชื่อ “วัดบางพลีใหญ่” เมื่อครั้งโบราณประชาชนฝ่ายรามัญอยู่เมืองหงสาวดีเกิดเหตุมีความเดือดร้อน  จึงได้เดินทางมาด้วยความยากลำบากมาอยู่ในประเทศไทย ได้พึ่งพระบรมโพธิสมภารมานานแล้ว  ได้มาพักอาศัยตามหมู่บ้านนี้เวลานาน  ต่อมามีประชาชนมากขึ้น  จึงได้ปรึกษากันว่าสมควรจัดการตั้งวัดนี้ขึ้นได้แล้ว  มีผู้มีจิตศรัทธาได้ถวายที่ดินเป็นจำนวน ๖ ไร่ ๓ งาน ให้สร้างวัดนี้ขึ้นเมื่อ พ.ศ. ๒๓๖๙ ประมาณ ๑๗๙ ปีเศษมาแล้ว  มีเจ้าอาวาสปกครองที่วัดบางพลี  ผ่านมาเป็นจำนวน ๘ รูป ได้บูรณปฏิสังขรณ์มาตลอดเวลา  ต่อมาเจ้าอาวาสองค์ที่ ๙  ในปัจจุบันได้จัดการก่อสร้างและบูรณปฏิสังขรณ์อาคารที่ชำรุดตลอดมา
วัดคลองพุทรา
วัดคลองพุทรา ตั้งอยู่เลขที่ ๙/๙๙ หมู่ที่ ๑๖ ตำบล บางกระสั้น อำเภอ บางปะอิน จังหวัด พระนครศรีอยุธยา 
วัดคลองพุธรา เดิมชื่อว่า “วัดคลองพุดซา” สร้างขึ้นเป็นวัดเมื่อ ปี พ.ศ. ๒๔๖๔ โดยมีคุณหญิงประเสริฐสาทร (ทิพ โกลมเวช) เป็นผู้ถวายที่ดิน และ ชาวบ้านผู้มีจิตศรัทธาร่วมใจกันสร้างวัด และได้รับพระราชทานวิสุงคามสีมาเมื่อวันที่ ๒๓ สิงหาคม พ.ศ. ๒๔๗๗ มีสิ่งศักดิ์สิทธิ์ประจำวัดซึ่งเป็นที่สักการบูชา และเป็นที่รู้จักกันโดยทั่วไปคือ “หลวงพ่อดำ” และได้อนุญาตให้ทางราชการใช้พื้นที่ของวัด ทำการสอนหนังสือแก่เด็กนักเรียน และในปี พ.ศ. ๒๕๑๗ อนุญาตให้ใช้พื้นที่ในการตั้งสถานที่ คือ “โรงเรียนวัดราษฎร์ศรัทธาธรรม”
หลวงพ่อดำ
ไม่ปรากฏชัดว่าสร้างในปี พ.ศ. ใดและผู้สร้าง ทราบเพียงว่าชาวบ้านในบริเวณนี้ได้ร่วมใจกันสร้างพระพุทธรูป คือ หลวงพ่อดำ ขึ้นมาและชาวบ้านได้ทำการสักการะตั้งแต่นั้นมา และเมื่อได้ทำการขอสิ่งใดแล้วจะประสบความสำเร็จ
วัดคลองพุธรามีเจ้าอาวาสมาแล้ว ๙ รูปรวมทั้งเจ้าอาวาสปัจจุบัน โดยมีอันดับดังต่อไปนี้